CELEX: 32014D0917
Language: et
Date: 2014-12-15 00:00:00
Title: 2014/917/EL: Komisjoni rakendusotsus, 15. detsember 2014 , millega sätestatakse üksikasjalikud eeskirjad nõukogu direktiivi 2000/29/EÜ rakendamiseks seoses kahjulikest organismidest teatamise ja liikmesriikide võetud või kavandatavate meetmetega (teatavaks tehtud numbri C(2014) 9460 all)

17.12.2014   
            
            
               ET
            
            
               Euroopa Liidu Teataja
            
            
               L 360/59
            
         KOMISJONI RAKENDUSOTSUS,
   15. detsember 2014,
   millega sätestatakse üksikasjalikud eeskirjad nõukogu direktiivi 2000/29/EÜ rakendamiseks seoses kahjulikest organismidest teatamise ja liikmesriikide võetud või kavandatavate meetmetega
   
      
         (teatavaks tehtud numbri C(2014) 9460 all)
      
   
   
      (2014/917/EL)
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 16 lõiget 4,
   ning arvestades järgmist:
   
               (1)
            
            
               Direktiivi 2000/29/EÜ artikli 16 lõikes 1 osutatud teatised kahjulike organismide esinemise kohta või artikli 16 lõike 2 esimeses lõigus osutatud teatised kahjulike organismide tegeliku või oletatava ilmumise [varem tõlgitud „esinemise”] kohta peaksid sisaldama kogu teavet, mis võimaldaks komisjonil ja liikmesriikidel vajaduse korral kavandada ja rakendada kõige tõhusamaid meetmeid liidu või piirkonna tasandil. See on oluline, et tagada ELi territooriumi igakülgne kaitse kõigi võimalike fütosanitaarriski allikate eest.
            
         
               (2)
            
            
               Selleks, et võimaldada kiiret reageerimist, tuleks kõnealuste teatiste teatavad üksikasjad esitada kaheksa tööpäeva jooksul pärast seda, kui kahjulike organismide esinemine või ilmumine leiab kinnitust, pidades silmas selliste teatiste olulisust ja nende kiire esitamise teostatavust, ning kõik nõutavad üksikasjad tuleks esitada hiljemalt kolmekümne päeva jooksul pärast kinnituse leidmist.
            
         
               (3)
            
            
               Selleks, et tagada komisjoni ja teiste liikmesriikide teavitamine kõigist muudatustest, ajakohastab teavitav liikmesriik kõnealuseid teatisi võimalikult kiiresti, kui talle saab teatavaks uus asjakohane teave või kui ta võtab asjakohased meetmed pärast nõutava teabe esitamist.
            
         
               (4)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Teatiste sisu
   1.   Kui liikmesriik teatab komisjonile ja teistele liikmesriikidele kahjuliku organismi esinemisest või ilmumisest, nagu on osutatud direktiivi 2000/29/EÜ artikli 16 lõike 1 esimeses lõigus, või kahjuliku organismi tegelikust ilmumisest, nagu on osutatud kõnealuse direktiivi artikli 16 lõike 2 esimeses lõigus, esitab liikmesriik lisas ette nähtud teabe.
   2.   Kui liikmesriik teatab komisjonile ja teistele liikmesriikidele kahjuliku organismi oletatavast ilmumisest, nagu on osutatud direktiivi 2000/29/EÜ artikli 16 lõike 2 esimeses lõigus, esitab liikmesriik vajaduse korral lisas ette nähtud teabe.
   Artikkel 2
   Teatiste esitamise tähtajad
   1.   Hiljemalt kaheksa tööpäeva jooksul pärast vastutava ametiasutuse ametlikku kinnitust kahjuliku organismi esinemise või tegeliku ilmumise kohta, nagu on osutatud direktiivi 2000/29/EÜ artikli 16 lõike 1 esimeses lõigus ja artikli 16 lõike 2 esimeses lõigus, esitab liikmesriik teatise, mis sisaldab vähemalt lisa punktides 1.1, 1.3, 2.1, 2.2, 3.1, 4.1, 5.1, 5.2, 5.6, 6.4 ja 8 nimetatud teavet.
   2.   Hiljemalt kolmekümne tööpäeva jooksul pärast vastutava ametiasutuse ametlikku kinnitust kahjuliku organismi esinemise või tegeliku ilmumise kohta, nagu on osutatud direktiivi 2000/29/EÜ artikli 16 lõike 1 esimeses lõigus ja artikli 16 lõike 2 esimeses lõigus, esitab liikmesriik teatise, mis sisaldab nendes lisa punktides nimetatud teavet, mida ei ole nimetatud käesoleva artikli lõikes 1.
   3.   Hiljemalt kaheksa tööpäeva jooksul pärast seda, kui vastutav ametiasutus kahtlustab kahjuliku organismi ilmumist, nagu on osutatud direktiivi 2000/29/EÜ artikli 16 lõike 2 esimeses lõigus, esitab liikmesriik teatise, mis sisaldab vähemalt lisa punktides 1.1, 1.3, 2.1, 2.2, 3.1, 4.1, 5.1, 5.2, 6.4 ja 8 nimetatud teavet.
   4.   Hiljemalt kolmekümne tööpäeva jooksul pärast seda, kui vastutav ametiasutus kahtlustab kahjuliku organismi ilmumist, nagu on osutatud direktiivi 2000/29/EÜ artikli 16 lõike 2 esimeses lõigus, esitab liikmesriik teatise, mis sisaldab nendes lisa punktides nimetatud teavet, mida ei ole nimetatud käesoleva artikli lõikes 3.
   5.   Liikmesriik ajakohastab lõigetes 1–4 osutatud teatisi niipea, kui talle on saanud kättesaadavaks uus teave ja ta on selle kinnitanud, või niipea, kui ta on võtnud uusi meetmeid.
   Artikkel 3
   Adressaadid
   Käesolev otsus on adresseeritud liikmesriikidele.
   
      Brüssel, 15. detsember 2014
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 169, 10.7.2000, lk 1.
   
      LISA
      ARTIKLIS 1 OSUTATUD TEATISE SISU
      1.   Üldteave teatise kohta
      
               
                  1.1.
               
               
                  Nimetus. Märkida asjaomase kahjuliku organismi teaduslik nimetus, selle asukoht ja kas see on esimene esinemine või mitte. Teaduslik nimetus peab olema üks järgmistest:
                  
                              a)
                           
                           
                              direktiivis 2000/29/EÜ viidatud kahjuliku organismi teaduslik nimetus või nimetatud direktiivi artikli 16 lõike 3 kohaselt võetud meetmetes osutatud kahjuliku organismi teaduslik nimetus, sealhulgas vajaduse korral patotüüp, või
                           
                        
                              b)
                           
                           
                              kui punkt a ei ole kohaldatav, teaduslik nimetus, mille on heaks kiitnud rahvusvaheline organisatsioon, sealhulgas patotüüp, ning selle organisatsiooni nimi, või
                           
                        
                              c)
                           
                           
                              kui ei punkt a ega punkt b ei ole kohaldatav, teaduslik nimetus, mis on pärit kõige usaldusväärsemast teabeallikast, viitega allikale.
                           
                        Võimalik selgitavate märkuste esitamine.
               
            
               
                  1.2.
               
               
                  Kokkuvõte. Punktides 3–7 osutatud teabe kokkuvõtlik esitus.
               
            
               
                  1.3.
               
               
                  Märkida üks järgmistest üksikasjadest: 1) osaline teatis artikli 2 lõike 1 või artikli 2 lõike 3 kohaselt; 2) teatis artikli 2 lõike 2 või artikli 2 lõike 4 kohaselt; 3) teatise ajakohastamine artikli 2 lõike 5 kohaselt; 4) lõppmärkus võetud meetmete lõpetamise kohta ja meetmete lõpetamise põhjus.
               
            2.   Teave vastutava ametiasutuse ja vastutavate isikute kohta.
      
               
                  2.1.
               
               
                  Direktiivi 2000/29/EÜ artikli 1 lõikes 4 osutatud teatist esitava vastutava ametiasutuse nimi (edaspidi „vastutav asutus”). Märkida sõnad „Teatis järgmiselt asutuselt:”, millele järgneb vastutava asutuse nimi ja selle asutuse liikmesriigi nimi.
               
            
               
                  2.2.
               
               
                  Vastutava asutuse ametlikud kontaktandmed. Ametlike kontaktandmetena märkida asjaomase teatise puhul vastutava asutuse poolt nimetatud isiku nimi, telefoninumber ja e-posti aadress. Kui on nimetatud rohkem kui üks isik, märkida põhjused.
               
            3.   Kahjuliku organismi esinemise asukoht.
      
               
                  3.1.
               
               
                  Märkida asjaomase kahjuliku organismi esinemise võimalikult täpne asukoht, osutades vajaduse korral vähemalt administratiivsele piirkonnale (nt omavalitsusüksus, linn, maakond).
               
            
               
                  3.2.
               
               
                  Lisaks punktile 3.1 esitatakse asjaomase asukoha kaart/kaardid. Märkuste kujul võib esitada teavet piiride kohta, viidates Eurostati territoriaaljaotuste nomenklatuuri (NUTS) koodidele või geograafilistele koodidele (Geocodes), aerofotodele või GPSi koordinaatidele.
               
            4.   Teave teatise põhjuse kohta ja kahjuri staatuse kohta asjaomases piirkonnas ja liikmesriigis.
      
               
                  4.1.
               
               
                  Märkida üks järgmistest valikutest: 1) kahjuliku organismi esimene kinnitatud või oletatav esinemine asjaomase liikmesriigi territooriumil; 2) kahjuliku organismi kinnitatud või oletatav esinemine asjaomase liikmesriigi territooriumi osas, kus selle esinemist ei olnud varem teada. Valiku 2 puhul ja, kui see on asjakohane, märge selle kohta, et kahjulikku organismi ilmus asjaomase liikmesriigi territooriumi osasse, kus kõnealune kahjulik organism on varem esinenud, kuid oli likvideeritud.
               
            
               
                  4.2.
               
               
                  Kahjuriga seotud hetkeolukord piirkonnas, kus kahjulik organism leiti esinevat, pärast ametliku kinnitust. Märkida selgitava märkusega üks või rohkem järgmistest valikutest: 1) esineb: asjaomase piirkonna kõigis osades; 2) esineb: üksnes asjaomase piirkonna konkreetsetes osades; 3) esineb: piirkonna konkreetsetes osades, kus peremeestaimi ei kasvatata; 4) esineb: likvideerimisel; 5) esineb: on ohjatud; 6) esineb: vähesel määral; 7) puudub: tuvastati kahjuri esinemine, kuid kahjur likvideeritud; 8) puudub: tuvastati kahjuri esinemine, kuid see kadus muudel põhjustel kui likvideerimine; 9) lühiajaline (kahjuliku organismi esinemine ei too eeldatavasti kaasa organismi kohanemist): meetmeid ei võeta; 10) lühiajaline: võetakse meetmed, kohaldatakse järelevalvet; 11) lühiajaline: võetakse meetmed, likvideerimisel; 12) muu.
               
            
               
                  4.3.
               
               
                  Kahjuriga seotud hetkeolukord asjaomases liikmesriigis enne kahjuliku organismi esinemise või oletatava esinemise ametlikku kinnitamist. Märkida selgitava märkusega üks või rohkem järgmistest valikutest: 1) esineb: asjaomase liikmesriigi kõigis osades; 2) esineb: üksnes asjaomase liikmesriigi mõnes osas; 3) esineb: liikmesriigi konkreetsetes osades, kus peremeestaime/peremeestaimi ei kasvatata; 4) esineb: hooajaliselt; 5) esineb: likvideerimisel; 6) esineb: on ohjatud, juhul kui likvideerimine ei ole võimalik; 7) esineb: vähesel määral; 8) puudub: kahjurit ei ole registreeritud; 9) puudub: kahjur on likvideeritud; 10) puudub: kahjurit enam ei esine muudel põhjustel kui likvideerimine; 11) puudub: kahjurite registreerimisandmed on vigased; 12) puudub: kahjurite registreerimisandmed ei ole usaldusväärsed; 13) puudub: üksnes tabatud; 14) esineb lühiajaliselt: meetmeid ei võeta; 15) esineb lühiajaliselt: võetakse meetmed, kohaldatakse järelevalvet; 16) esineb lühiajaliselt: võetakse meetmed, likvideerimisel; 17) muu.
               
            
               
                  4.4.
               
               
                  Kahjuriga seotud hetkeolukord asjaomases liikmesriigis pärast kahjuliku organismi esinemise ametlikku kinnitamist. Märkida selgitava märkusega üks või rohkem järgmistest valikutest: 1) esineb: asjaomase liikmesriigi kõigis osades; 2) esineb: üksnes asjaomase liikmesriigi mõnes osas; 3) esineb: liikmesriigi konkreetsetes osades, kus peremeestaime/peremeestaimi ei kasvatata; 4) esineb: hooajaliselt; 5) esineb: likvideerimisel; 6) esineb: on ohjatud, juhul kui likvideerimine ei ole võimalik; 7) esineb: vähesel määral; 8) puudub: kahjur on likvideeritud; 9) puudub: kahjurit enam ei esine muudel põhjustel kui likvideerimine; 10) puudub: kahjurite registreerimisandmed on vigased; 11) puudub: kahjurite registreerimisandmed ei ole usaldusväärsed; 12) puudub: üksnes tabatud; 13) esineb lühiajaliselt: meetmeid ei võeta; 14) esineb lühiajaliselt: võetakse meetmed, kohaldatakse järelevalvet; 15) esineb lühiajaliselt: võetakse meetmed, likvideerimisel; 16) muu.
               
            5.   Teave kahjuliku organismi leidmise, tema proovide võtmise, analüüsimise ja kinnitamise kohta.
      
               
                  5.1.
               
               
                  Kuidas avastati kahjuliku organismi esinemine? Märkida üks järgmistest valikutest: 1) ametlik kahjurite vaatlus; 2) olemasoleva või likvideeritud kahjuliku organismi puhanguga seotud vaatlus; 3) igasugune fütosanitaarkontroll; 4) asjaomase kahjuliku organismi konkreetse esinemisega seotud tagasiulatuv ja järgnev kontroll; 5) muu ametlik kontroll kui fütosanitaarkontroll; 6) kutseliste käitajate, laborite või muude isikute edastatud teave; 7) teaduslik teave; 8) muu. Vabas vormis tekstina või lisatud dokumentidega võib esitada täiendavad märkusi. Valiku 8 puhul on vaja märkida kirjeldus. Vajaduse korral märkida kontrolli(de) kuupäev, kontrollimeetodi kirjeldus (sealhulgas vajaduse korral visuaalse või muu kontrolli üksikasjad) ning selle objekti lühikirjeldus, kus toimus kontrollimine, kontrolli leiud ja pilt/pildid. Valikute 3 ja 4 puhul märkida kontrolli(de) kuupäev, kontrollimeetodi kirjeldus (sealhulgas vajaduse korral visuaalse või muu kontrolli üksikasjad). Võib esitada selle objekti lühikirjelduse, kus toimus kontrollimine, kontrolli leiud ja pilt/pildid.
               
            
               
                  5.2.
               
               
                  Leiu kuupäev. Märkida kuupäev, millal vastutav asutus avastas kahjuliku organismi esinemise või sai esimese teate selle leidmise kohta. Kui kahjuliku organismi leidis muu isik kui vastutav asutus, märkida kuupäev, millal kõnealune isik kahjuliku organismi leidis, ning kuupäev, millal see isik vastutavat asutust teavitas.
               
            
               
                  5.3.
               
               
                  Proovide võtmine laboratoorsete analüüside jaoks. Kui on asjakohane, esitada teave proovide võtmise kohta laboratoorsete analüüside jaoks, sealhulgas kuupäev, meetod ja proovi suurus. Võib lisada pilte.
               
            
               
                  5.4.
               
               
                  Labor. Kui on asjakohane, märkida asjaomase kahjuliku organismi tuvastamisega tegelenud labori(te) nimi/nimed ja aadress(id).
               
            
               
                  5.5.
               
               
                  Diagnostiline meetod. Märkida üks järgmistest valikutest: 1) vastastikuse hindamise läbinud eeskirja kohaselt; 2) muu, kirjeldada asjaomast meetodit. Valiku 1 puhul esitada selge viide vastavale eeskirjale ja, kui see on asjakohane, mis tahes kõrvalekaldumine nimetatud eeskirjast.
               
            
               
                  5.6.
               
               
                  Kahjuliku organismi tuvastamise ametliku kinnitamise kuupäev.
               
            6.   Teave saastunud piirkonna kohta ning puhangu raskusaste ja allikas selles piirkonnas.
      
               
                  6.1.
               
               
                  Saastunud piirkonna suurus ja piirjooned. Märkida üks või mitu järgmistest valikutest: 1) saastunud ala (m2, ha, km2); 2) kahjustatud taimede arv (tk); 3) kahjustatud taimsete saaduste kogus (tonni, m3); 4) saastunud piirkonna piirjoonte GPS-koordinaadid või muu konkreetne kirjeldus. Võib esitada umbkaudseid arve, kuid selgitusega, miks täpsed andmed puuduvad.
               
            
               
                  6.2.
               
               
                  Saastunud piirkonna ja selle ümbruse omadused. Märkida üks või mitu järgmistest valikutest.
                  
                              1)
                           
                           
                              Avamaal — tootmisala
                              
                                          1.1)
                                       
                                       
                                          põld (haritav maa, karjamaa);
                                       
                                    
                                          1.2)
                                       
                                       
                                          viljapuuaed/viinamarjaistandus;
                                       
                                    
                                          1.3)
                                       
                                       
                                          puukool;
                                       
                                    
                                          1.4)
                                       
                                       
                                          mets.
                                       
                                    
                        
                              2)
                           
                           
                              Avamaal — muu
                              
                                          2.1)
                                       
                                       
                                          eraaed;
                                       
                                    
                                          2.2)
                                       
                                       
                                          avalikud kohad;
                                       
                                    
                                          2.3)
                                       
                                       
                                          kaitseala;
                                       
                                    
                                          2.4)
                                       
                                       
                                          metsikud taimed mujal kui kaitsealadel;
                                       
                                    
                                          2.5)
                                       
                                       
                                          muu, kirjeldada konkreetselt.
                                       
                                    
                        
                              3)
                           
                           
                              Füüsiliselt suletud tingimustes
                              
                                          3.1)
                                       
                                       
                                          kasvuhoone;
                                       
                                    
                                          3.2)
                                       
                                       
                                          eravalduses olev ruum, muu kui kasvuhoone;
                                       
                                    
                                          3.3)
                                       
                                       
                                          avalik koht, muu kui kasvuhoone;
                                       
                                    
                                          3.4)
                                       
                                       
                                          muu, kirjeldada konkreetselt.
                                       
                                    
                        Iga valiku puhul märge selle kohta, kas vastav saastumine on seotud ühe või mitme järgmise elemendiga: istutamiseks ette nähtud taimed, muud taimed või taimsed saadused.
               
            
               
                  6.3.
               
               
                  Peremeestaimed saastunud piirkonnas ja selle ümbruses. Märkida kõnealuses piirkonnas kasvava peremeestaime teaduslik nimetus vastavalt punktile 6.4. Võib esitada täiendavat teavet seoses peremeestaime kasvutihedusega selles piirkonnas, viidates viljelustavadele, konkreetsetele elupaikade omadustele või teabele selles piirkonnas toodetavate vastuvõtlike taimsete saaduste kohta.
               
            
               
                  6.4.
               
               
                  Saastunud taim(ed), taimne saadus/taimsed saadused ja muu(d) ese(med). Märkida nakatunud peremeestaime(de) teaduslik nimetus.
                  Võib esitada sordi nimetuse ja taimsete saaduste puhul kauba tüübi, kui see on asjakohane.
               
            
               
                  6.5.
               
               
                  Piirkonnas esinevad edasikandjad (vektorid). Vajaduse korral märkida üks järgmistest valikutest:
                  
                              a)
                           
                           
                              direktiivis 2000/29/EÜ viidatud edasikandjate teaduslik nimetus vähemalt perekonna tasandil või osutatud direktiivi artikli 16 lõike 3 kohaselt võetud meetmetes esitatud nimetus või
                           
                        
                              b)
                           
                           
                              kui punkt a ei ole kohaldatav, teaduslik nimetus, mille on heaks kiitnud rahvusvaheline organisatsioon, ja selle organisatsiooni nimi, või
                           
                        
                              c)
                           
                           
                              kui ei punkt a ega punkt b ei ole kohaldatav, teaduslik nimetus, mis on pärit kõige usaldusväärsemast teabeallikast, viitega allikale.
                           
                        Võib esitada täiendavat teavet seoses edasikandjate asustustihedusega või nende jaoks oluliste taimede omadustega.
               
            
               
                  6.6.
               
               
                  Puhangu raskusaste. Saastatuse ulatuse, sümptomite ja tekitatud kahju kirjeldus ning vajaduse korral prognoosid niipea, kui selline teave on kättesaadav.
               
            
               
                  6.7.
               
               
                  Puhangu allikas. Kui see on asjakohane, märkida kahjuliku organismi piirkonda sattumise kinnitatud viis või kinnitamist ootav oletatav viis. Võib lisada teavet kahjuliku organismi kinnitatud või võimaliku päritolu kohta.
               
            7.   Ametlikud fütosanitaarmeetmed
      
               
                  7.1.
               
               
                  Ametlike fütosanitaarmeetmete vastuvõtmine. Märkida üks järgmistest valikutest koos selgitavate märkustega: 1) on võetud ametlikud fütosanitaarmeetmed keemilise, bioloogilise või füüsilise töötlemise kujul; 2) on võetud muud ametlikud fütosanitaarmeetmed kui keemilise, bioloogilise või füüsilise töötlemise kujul; 3) võetakse ametlikud fütosanitaarmeetmed; 4) otsuse tegemine ametlike fütosanitaarmeetmete võtmise kohta on pooleli; 5) ametlikke fütosanitaarmeetmeid ei võeta. Piiritletud ala kehtestamise korral märkida valikute 1, 2 ja 3 puhul, kas meetmed võeti sees- või väljaspool seda ala. Valiku 5 puhul märkida põhjus, miks fütosanitaarmeetmeid ei võeta.
               
            
               
                  7.2.
               
               
                  Ametlike fütosanitaarmeetmete vastuvõtmise kuupäev. Ajutiste meetmete korral märkida nende eeldatav kestus.
               
            
               
                  7.3.
               
               
                  Märkida piirkond, kus rakendatakse ametlikke fütosanitaarmeetmeid. Märge selle kohta, millist meetodit kasutati, et määrata kindlaks fütosanitaarmeetmetega hõlmatud piirkond. Vaatluste tegemise korral märkida vaatluste tulemused.
               
            
               
                  7.4.
               
               
                  Ametlike fütosanitaarmeetmete eesmärk. Märkida üks järgmistest valikutest: 1) likvideerimine; 2) ohjamine, juhul kui likvideerimine ei ole võimalik.
               
            
               
                  7.5.
               
               
                  Meetmed, mis mõjutavad kaupade liikumist. Märkida üks järgmistest valikutest: 1) meetmed mõjutavad kaupade importi liitu või kaupade liikumist liidus; 2) meetmed ei mõjuta kaupade importi liitu ega kaupade liikumist liidus. Valiku 1 puhul kirjeldada meetmeid.
               
            
               
                  7.6.
               
               
                  Eriotstarbelised vaatlused. Kui fütosanitaarmeetmete osana tehakse vaatlusi, märkida nende metoodika, kestus ja ulatus.
               
            8.   Kahjuriohu analüüs/hindamine. Märkida üks järgmistest valikutest: 1) kahjuriohu analüüs ei ole vajalik (kahjulik organism on loetletud direktiivi 2000/29/EÜ I või II lisas või selle suhtes kohaldatakse kõnealuse direktiivi artikli 16 lõike 3 kohaselt vastu võetud meetmeid); 2) kahjuriohu analüüs või esialgne kahjuriohu analüüs on väljatöötamisel; 3) esialgne kahjuriohu analüüs on olemas; 4) kahjuriohu analüüs on olemas. Valikute 3 ja 4 puhul kirjeldada peamisi järeldusi ja lisada vastav analüüs või märkida allikas, kust seda analüüsi võib leida.
      9.   Lingid asjaomastele veebisaitidele ja muudele teabeallikatele.
      10.   Liikmesriik võib paluda komisjonil esitada ühe või mitme punktides 1.1, 1.3, 3.1, 4.1–4.4, 5.1–5.6, 6.1–6.7, 7.1–7.6 ja 8 esitatud üksikasjadega seotud teave Euroopa ja Vahemeremaade Taimekaitseorganisatsioonile.